Dunaszekcső Község Képviselőtestülete
6/1993.

Jegyzőkönyv
Készült: a Dunaszekcső Községi Önkormányzat képviselőtestülete 1993. június 11-én megtartott üléséről.

Jelen vannak:  Dr. Schmidt József,

Draskovits Pál,

Dr. Pálos Ferenc,

Dr. Wilhelm József,

Guzsván Lajosné,

Hetényi Ádámné,

Dr. Márton Lázár,

Szödényi István helyi képviselők, 

Hegedűs György jegyző 

Dr. Schmidt József polgármester üdvözli a jelenlévőket.

Megállapítja, hogy az ülés határozatképes, hiszen minden helyi képviselő jelen van.

Ezután az ülést megnyitja, majd javaslatot tesz a napirendi pontokra, melyek megegyeznek a meghívóban szereplővel.

A képviselők a javaslatot vita nélkül elfogadták, és az alábbi napirendi pontokat tárgyalták meg:

1.) Lejárt határidejű határozatok, két ülés között történtek

Előadó: Dr. Schmidt József polgármester

2.) A mozi további üzemeltetésének kérdése

Előadó: Dr. Schmidt József polgármester

3.) Az 1992. évi gazdálkodásról szóló beszámoló

Előadó: Dr. Schmidt József polgármester

4.) Egyebek

NAPIRENDEK TÁRGYALÁSA

1.) napirendi pont: A polgármester elmondja, hogy megtörtént a balatoni táborban a szajki tsz. tulajdonát képező rész megvásárlása 2,4 millió Ft+ÁFA=hárommillió Ft vételáron.

A vízberuházással kapcsolatos tervek gyökeres átalakuláson mentek keresztül, úgy tűnik, hogy vízbázis bővítésére nem kell gondolni. Van egy svéd technológia, amellyel ki lehet vonni a fluort a vízből, a törésponti klórozás pedig megoldás az ammóniatartalomra, ez megoldható a 30 m3-es helyben lévő tartállyal, plusz a Rózsa utcában egy kis glóbusz építésével a várhegyi tartály szintjével azonos magasságban.

Szödényi István: A Rózsa utcában és a faluvégeken nem volt vasas, mert egyáltalán nem volt víz.

Dr. Schmidt József: A szárazság miatt megnőtt a fogyasztás, a mennyiség biztosítása érdekében ki kellett kerülni a vastalanítót. Ugyanis ha azon átmegy a víz, időben kevesebbet továbbít a hálózatra.

A magasabb helyeken vízhiányt okozott ez, valamint csőtörés is volt az elmúlt időszakban.

A napirendhez több hozzászólás nem volt, a testület 9 szavazattal 0 ellenében az alábbi határozatot hozta:

20/1993. /VI.11./ Kt. számú határozat 

a lejárt határidejű határozatokról

A képviselőtestület a lejárt határidejű határozatok végrehajtásáról szóló nemleges jelentést elfogadja, a két ülés között történt eseményekről szóló tájékoztatást tudomásul veszi.

2.) napirendi pont: Olyan témához értünk, melyhez az elmúlt ülésen kérte a minél nagyobb részvételt, nevezetesen a mozi további sorsa a kérdés. Úgy vetődik fel a kérdés, hogy amennyiben a fenntartása mellett döntünk, akkor a gázfűtést meg kell oldani, ha megszűntetjük, nem szabad rá költeni.

A megyei Moziüzemi Vállalatot felszámolták, átalakult INTERCOM Kft-vé. 

Hetényi Ádámné: (mint az intézmény vezetője) Ismerteti a mozi elmúlt évi működésének gazdasági mutatóit. 

Ennek értelmében a működtetése veszteséges volt: 296.310 Ft bevétellel szemben a kiadás 555.096 Ft volt. Tehát a veszteség 258.786 Ft.

A kiadás ebben az évben csökkenni fog, mert olcsóbb lesz a filmkölcsönzés.

Ha a testület a fenntartás mellett dönt, első ütemben a nézőtér, az előtér és a színpad fűtését kellene megoldani.

Dr. Pálos Ferenc: Nem szabad a mozit megszűntetni, mert újraindítani nehezebb lesz. Az épület is tönkremegy használat nélkül.

Guzsván Lajosné: Minden szálat ne vágjunk el, ami a fiatalokat a faluhoz köti.

Szödényi István: Egyetért az előtte szólókkal, inkább a még takarékosabb működési formát kell megtalálni.

Dr. Schmidt József: Most már csak a többi helyiség sorsa lesz kérdéses, és a rendezvényeket télen át kell költöztetni a fűtött helyiségekbe. A véleményekből az következik, hogy a mozi továbbra is működjön.

Több hozzászólás nem volt, a testület 9 szavazattal 0 ellenében a következő határozatot hozta:

21/1993. /VI.11./ Kt. számú határozat
a mozi fenntartásáról

1. A képviselőtestület amellett foglal állást, hogy a mozit nem szabad megszűntetni, annak a művelődési ház keretein belüli működését továbbra is biztosítja.

2. A nézőtér, az előtér, a színpad, az öltözők és az iroda gázzal való fűtésének tervét, valamint a kivitelezést meg kell rendelni.

3. A művelődési ház egyéb programjait a téli időszakban át kell helyezni a fűtött helyiségekbe.

Határidő: folyamatos illetve a terv és a kivitelezés megrendelésére 1993. június 30.
Felelős: Dr. Schmidt József polgármester illetve a 3. pontban foglaltak betartásáért Hetényi Ádámné műv. ház igazgató

3.) napirendi pont: a polgármester elmondja, hogy az államháztartásról szóló törvény kötelezi a testületet az elmúlt évi gazdálkodásról szóló rendelet megalkotására. A téma tárgyalására a gazdálkodási csoport leterheltsége miatt késve kerül sor.

Ismerve az idei mutatószámokat a költségvetésben elmondható, hogy a tavalyi év volt az, amikor teljesülhettek a tervek, megvalósult a vízberuházás tervezett üteme, jutott pénz az intézmények gázfűtésére, jelentős volt a járdafelújítás, teret aszfaltoztunk. A munkálatok során több munkanélkülinek biztosítottunk kereseti lehetőséget.

Mindemellett jelentős pénzmaradvánnyal zártuk az évet. Erre a maradványra szükség lesz az idén.

A helyi képviselők mindegyike egyetért a polgármester véleményével, az 1992. év gazdálkodását eredményesnek értékelik a tízmillió forintos pénzmaradvánnyal együtt is.

A képviselőtestület 9 szavazattal 0 ellenében az alábbi önkormányzati rendeletet alkotta:

A Dunaszekcső Községi Önkormányzat képviselőtestülete

5/1993. /VI.24./ számú 

önkormányzati rendelete

az 1992. évi zárszámadásról

(Az elfogadott rendelet a jegyzőkönyv melléklete.)

4.)napirendi pont: a polgármester bejelenti, hogy a legújabb információ szerint crossbar telefon a községben csak a jövő év júliusában lesz.
Dr. Schmidt József ismerteti Petrovics Gyöngyi kérelmét:

Június 1-én az önkormányzati támogatással épült házuk melléképülete leégett, a lakóházban is károk keletkeztek. Mindketten munkanélküliek, saját erőből nem képesek a kár helyreállítására. A tűzoltóság véleménye szerint a kár mintegy nyolcvanezer forint. Javasolja, hogy legalább ötvenezer forint támogatást nyújtson a testület.

A képviselők a javaslattal egyetértettek, és 9 szavazattal 0 ellenében az alábbi határozatot hozták:

22/1993. /VI.11./ Kt. számú határozat
tűzkár elhárítására

A képviselőtestület Petrovics Gyöngyi és Gura László részére ötvenezer forint támogatást nyújt a Dunaszekcső, Újvárosi u. 59. számú házban és melléképületében tűz által okozott károk helyreállításához. 

A támogatás kiutalásáról a hivatal gondoskodjon.

Határidő: azonnal

Felelős: Dr. Schmidt József polgármester

Dr. Wilhelm József: Az állami céltámogatás valamint a különböző tárcák által meghirdetett pályázatok elnyerésével kedvező lehetőség nyílik a község csatornahálózatának kiépítésére. Ha a beruházást Bárral közösen végezzük, a költségek tovább csökkenthetők.
Dunaszekcsőn négyszáz házzal számolva már elviselhető költségekkel számolhatunk a lakosság és az önkormányzat számára egyaránt.

A jövő héten egy szakember ezügyben felkeresi a polgármestert, és a következő ülésen már döntés születhet a csatornázás megvalósításáról vagy a terv elvetéséről.

Dr. Schmidt József: Felkereste a NEFELA Jégesőelhárító Egyesülés vezetője, és pénzügyi támogatást kért a védekezés fenntartásához, mert az utóbbi időben bekövetkezett tulajdonváltozások következtében a tsz-ek befizetése nem elegendő.

Az önkormányzati vezetőkkel történt megbeszélések eredményeként azt javasolta, hogy az ötezer lakos alatti községek 10 Ft/fő hozzájárulást fizessenek.

Ez az arány elfogadható, a község lakosságának is érdeke, hogy ha nem teljes biztonságot adó, de azért valamilyen védelmet nyújtó jégesőelhárítás működik.

A község lakosságszámát tekintve 25.000 Ft-ot kellene fizetnünk. Javasolja ezt az összeget elfogadni.

A testület vita nélkül 7 szavazattal 1 ellenszavazattal (közben Dr. Pálos Ferenc helyi képviselő eltávozott) az alábbi határozatot hozta:

24/1993. /VI.11./ Kt. számú határozat
a jégeső elhárítás támogatásáról

A képviselőtestület a NEFELA Dél-magyarországi Jégesőelhárítási Egyesület működéséhez 25.000 Ft támogatást nyújt az általános tartalék terhére.
A támogatás átutalásáról a hivatal gondoskodjon.

Határidő: 1993. június 30.

Felelős: Hegedűs György jegyző 

Több tárgy nem volt, a polgármester az ülést berekesztette.

Kmft.


Dr. Schmidt József 
Hegedűs György


polgármester 
jegyző 

KÉRELEM

Alulírottak: Sáhó László anj: Báder Katalin lak: Dunaszekcső Móricz Zs. u. 24. Sáhó Lászlóné szül: Muhari Györgyi lak. Dunaszekcső, Móricz Zs. u. 24.

Azon kérelemmel fordulok a Dunaszekcsői önkormányzati hivatalhoz, hogy a számunkra a dunaszekcsői 1285 hrsz-ú Ady E. 4. sz. alatti lakóház megvásárlásához 100 ezer Ft vissza nem térítendő támogatást megadni szíveskedjék. Kijelentjük, hogy első lakáshoz jutó támogatást eddig nem vettük igénybe.

Tisztelettel: Sáhó László és neje

Dunaszekcső, 1993. május 10.

A Dunaszekcső Községi Önkormányzat képviselőtestülete

5/1993. /VI.24./ számú 

önkormányzati rendelete

az 1992. évi zárszámadásról

Dunaszekcső képviselőtestülete az államháztartásról szóló 1992. évi XXXVIII. Törvény 82. §-ában foglalt kötelezettség alapján a következőkben megfogalmazott rendeletet alkotja:

1. §.

/1/ A Dunaszekcső Községi Önkormányzat 1992. évi bevétele 67.564.000 forint.

/2/ A Dunaszekcső Községi Önkormányzat 1992. évi kiadása 57.418.000 forint.

/3/ Az 1992. évi pénzmaradvány 10.146.000 forint.

/4/ A bevételek és kiadások nemenkénti felsorolását az 1. sz. melléklet tartalmazza.

2. §. 

/1/ A körjegyzőség 1992. évi bevétele és kiadása 7.027.000 forint.
/2/ A körjegyzőség bevételeinek és kiadásainak nemenkénti felsorolását a 2. sz. melléklet tartalmazza.

Záró rendelkezés

3. §.

Ez az önkormányzati rendelet kihirdetése napján lép hatályba.

Dunaszekcső, 1993. június 11.


Dr. Schmidt József
Hegedűs György


polgármester 
jegyző 

Ez az önkormányzati rendet Dunaszekcsőn kihirdetésre került.

Dunaszekcső, 1993. június 24.



Hegedűs György



jegyző 

1. sz. melléklet

1992.

ÖNKORMÁNYZATI KÖLTSÉGVETÉSI BESZÁMOLÓ

BEVÉTELEK

eredeti
módosított
teljesített

- Intézmények alaptevékenységének

bevételei
948
1548
1416

- intézmények egyéb bevételei
2111
1511
1598
- kamatbevételek
-
-
1419
- önkormányzatok saját folyó bevételei

- helyi adók
603
603
1132

- átengedett központiadók
9006
9006
8802

- lakosságtól és különféle


szervektől származó különféle


bevételek
-
-
948
- felhalmozási és tőke jellegű bev.
820
820
453
- önkormányzatok költségvetés támogatása
29205
35510
35510
- központi költs. szervtől átvett p. e. 
-
-
280
- társadalombiztosítási alaptól

átvett pénzeszközök
3711
4841
5163
- egyéb célra átvett pénzeszközök
-
-
617
- általános forgalmi adó visszatér.
-
-
2666

- önkormányzatok és intézményeik


közötti pénzeszközátvétel
-
-
643

- előző évi pénzmaradvány igénybevétele
3624
3624
2704

- függő bevételek

-
-
40

Bevételek összesen:
54201
61636
67564

1992.

ÖNKORMÁNYZATI KÖLTSÉGVETÉSI BESZÁMOLÓ

ezer Ft

KIADÁSOK


eredeti
módosított
teljesített

- működési kiadások
33950
38651
36867
- tárgyi eszközök, föld, 

immateriális javak felh.
3387
9271
9017
- felhalmozási célú átutalások

a lakosságnak
275
275
790
- tárgyi eszközök felújítása
1700
1800
1340

- önkormányzati intézmények és 


társulások folyó támogatása
5090
6382
6382

- vállalkozások folyó támogatása
1391
313
316

- társadalom és szociálpolitikai


juttatások
2630
2530
1365

- társadalmi önszerveződések


támogatása
250
360
367

- elvonások és befizetések
-
-
90

- egyéb elszámolások
-
121
630

- pénzforgalom nélküli kiadás
5528
1933
-

- függő kiadások
-
-
254

KIADÁSOK ÖSSZESEN
54201
61636
57418

Működési kiadásokból

· béralap
15308
16299
16010

· társadalombiztosítási járulék
6724
7336
7061

Bevételek 
67.564

Kiadások 
57.418
Egyenleg 
10.146 e Ft          1992 évi pénzmaradvány

2. sz. melléklet
1992.

KÖRJEGYZŐSÉGI KÖLTSÉGVETÉSI BESZÁMOLÓ

BEVÉTELEK


eredeti
módosított
teljesített

Kamatbevételek
-
-
95

Önkormányzati intézmények

és társulások támogatása
4540
6382
6382

Előző évi pénzmaradvány
550
-
550

Bevételek összesen: 
5090
6382
7027

KIADÁSOK

Működési kiadások
4940
5468
6096

Tárgyi eszközök felújítása
150
914
781

Egyéb elszámolások
-
-
150

Kiadások összesen:
5090
6382
7027

Működési kiadásokból:

- Béralap
2594
2938
2840

- TB
1141
1317
1202
